als_Latn ron_Latn tur_Latn
Ministria e Zhvillimit Urban dhe Turizmit ngriti, me urdhër nr. 8, datë 31.10.2013, një grup të posaçëm pune për rishikimin e ligjit nr.10119, datë 23.04.2009 “Për planifikimin e Territorit”. Me datë 07.02.2014, u publikua drafti i ligjit të rishikuar “Për planifikimin e Territorit”.
Me qëllim realizimin e një procesi konsultativ sa më gjithëpërfshirës, Ministria e Zhvillimit Urban dhe Turizmit, në bashkëpunim me Agjencinë Kombëtare të Planifikimit të Territorit, organizoi, gjatë periudhës tetor 2013 - janar 2014, një sërë takimesh me Autoritete Kombëtare e Vendore, përfaqësues të grupeve të interesit dhe shoqërisë civile për të diskutuar mbi pritshmëritë e tyre për përmirësim të Ligjit nr. 10119, datë 23.04.2009 “Për planifikimin e territorit”, i ndryshuar.
Ndryshimet e propozuara kanë qëllimin të përmirësojnë zbatueshmërinë e ligjit përmes ndryshimeve të nevojshme ligjore në drejtim të kuptueshmërisë së terminologjisë dhe proceseve planifikuese dhe të trajtimit të problematikave të evidentuara e sugjerimeve të marra gjatë dëgjesave publike të organizuara me autoritetet qëndrore, vendore dhe grupet e interesit.
DRAFTI PËR KONSULTIM I LIGJIT 10119, DATË 23.04.2009, "PËR PLANIFIKIMIN E TERRITORIT", TË RISHIKUAR-SHKURT 2014
RELACION MBI NDRYSHIMET E PROPOZUARA TË LIGJIT NR. 10119, DATË 23.04.2009"PËR PLANIFIKIMIN E TERRITORIT", 7 SHKURT 2014.
Komentet dhe vërejtjet e mundshme në lidhje me këtë fazë konsultimi mund të dërgohen: në adresën e-mail: rishikimlpt@gmail.com
Sugjerimet dhe komentet do të botohen periodikisht në faqen zyrtare të MZHUT dhe AKPT http://www.planifikimi.gov.al
als_Latn als_Latn als_Latn als_Latn als_Latn als_Latn als_Latn